ურუ-ურუ
ურუ-ურუ — ტბა ბოლივიაში, ორუროს დეპარტამენტში. მდებარეობს ზღვის დონიდან 3686 მეტრზე. მისი ფართობი შეადგენს 214 კმ²-ს. მაქსიმალური სიღრმე 1.5 მეტრია. ტბაში ჩაედინება ტიტიკაკას ტბიდან გამომდინარე მდინარე დესაგუადერო, რომელიც კვლავ ტოვებს ურუ-ურუს და უერთდება პოოპოს ტბას. ურუ-ურუ მნიშვნელოვან ტურისტულ ღირსშესანიშნაობას წარმოადგენს. აქ პოპულარულია ნავებით სეირნობა და თევზაობა.